Diari Oficial de la Generalitat Valenciana


Sumari del DOGV 9360, del 13-06-2022 (2022/5352)

RESOLUCIÓ de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes previstes en els plans d'impuls al medi ambient-canvi climàtic (PIMA-CC) per a l'exercici de 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5352


Data del document
:   06-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes previstes en els plans d'impuls al medi ambient-canvi climàtic (PIMA-CC) per a l'exercici de 2022-2023. [2022/5352]  
L'Ordre 12/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, estableix les bases reguladores per a la concessió d'ajudes previstes en els plans d'impuls en el medi ambient-canvi climàtic (PIMA-CC), donant així compliment al que es disposa en l'apartat 2 de l'article 9 de la Llei 38/2003, de 17 de novembre, general de subvencions.  
  
D'altra banda, i segons disposa l'apartat 2 de l'article 23 de la mateixa llei, la iniciació del procediment de concessió de les ajudes es realitzarà mitjançant convocatòria aprovada per l'òrgan competent. Les ajudes públiques que ací es convoquen, no requereixen de la seua notificació a la Comissió Europea, per no reunir tots els requisits de l'article 107 del Tractat de Funcionament de la Unió Europea, atés que les entitats beneficiàries no exerceixen una activitat empresarial destinada a la consecució d'un benefici econòmic i les ajudes no afavoreixen determinades empreses d'un sector o determinades produccions.  
  
Per tant, a fi que s'inicie el procediment de sol·licitud i tramitació de les ajudes, en compliment de l'article 160 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i finalitat  
L'objecte d'aquesta resolució és convocar en règim de concurrència competitiva les subvencions destinades a finançar inversions en projectes pilot de caràcter innovador per a l'adaptació al canvi climàtic d'espais urbans i periurbans, d'acord amb l'Ordre 12/2021, de 20 de juliol (DOGV 23.08.2021), de la consellera d'Agricultura, Desenvolupament Rural, Emergència Climàtica i Transició Ecològica, la finalitat dels quals siga:  
1. Integració del canvi climàtic i infraestructura verda en la planificació i gestió urbanística i intervencions en l'espai urbà (anàlisi d'escenaris de canvi climàtic, mapes de clima urbà, que analitzen la capacitat d'absorció i de cessió de calor per part dels materials urbans i mapes de ventilació urbana).  
2. Obertura de «refugis climàtics», equipaments que mantenen temperatures apropiades, oberts a l'ús públic en períodes de calor excessiva.  
  
3. Aplicació de solucions basades en la naturalesa orientades a la prevenció de riscos associats al canvi climàtic en espais urbans i periurbans: riscos per altes temperatures, risc d'incendis en l'espai urbanoforestal, inundacions, fenòmens costaners, sequeres, etc.  
  
4. Intervencions en espais públics orientades a atenuar l'efecte illa de calor urbana (ombreig natural o artificial de carrers i places, reducció de la impermeabilitat del sòl, captació d'aigües pluvials, creació de microclimes amb làmines d'aigua, aplicació de solucions bioclimàtiques, etc.).  
5. Increment de la biodiversitat urbana i millora dels hàbitats per a la vida silvestre: augment de zones verdes urbanes i millora d'hàbitats, jardins verticals, teulades verdes, restauració o rehabilitació de zones humides, hàbitats per a pol·linitzadors incloent-hi refugis per a les espècies que nidifiquen i presència de vegetació adequada en parcs, jardins i escocells enfront de la creació de noves zones, instal·lació de menjadores i caixes niu.  
6. Millora de la infraestructura urbana verda i blava, caracteritzada per la seua multifuncionalitat: restauració de trams urbans de rius, zones inundables per a fer front en les avingudes extremes, millora de la connectivitat natural entre el medi urbà i periurbà, sistemes de drenatge urbà sostenible, etc.  
  
Segon. Entitats beneficiàries i requisits  
1. Seran beneficiaris d'aquestes ajudes els municipis de la Comunitat Valenciana amb una població censada inferior a 100.000 habitants, segons les xifres oficials de població resultants del padró municipal referides a l'1 de gener de 2021.  
2. Per a accedir a aquesta condició, les entitats sol·licitants hauran de complir els requisits següents:  
a) Estar adherits al Pacte Europeu de les Alcaldies per al Clima i l'Energia.  
b) Trobar-se al corrent en el compliment de les obligacions tributàries i amb la Seguretat Social, i també trobar-se al corrent en el pagament d'obligacions per reintegrament de subvencions públiques.  
c) No podran obtindre la condició d'entitat beneficiària de les ajudes regulades en aquesta ordre, aquelles en els quals concórrega alguna de les circumstàncies recollides en l'article 13.2 i 13.3 de la Llei 38/2003, de 17 de novembre, general de subvencions.  
d) Disposar de capacitat econòmica, financera i operativa suficient per a garantir l'execució de l'operació proposada.  
e) Estar al corrent en el compliment de l'obligació de rendició dels seus comptes anuals davant la Sindicatura de Comptes. Aquest requisit s'entendrà complit si l'entitat local figura en el certificat que publica mensualment en la seua pàgina web la Sindicatura de Comptes.  
  
  
Tercer. Obligacions de les entitats beneficiàries  
Sense perjudici de les obligacions previstes amb caràcter general en l'article 14 de la Llei 38/2003, de 17 de novembre, general de subvencions, les entitats beneficiàries queden subjectes a les obligacions de caràcter general següents:  
a) Complir la finalitat i realitzar l'actuació seleccionada en els termes i condicions establits en la resolució de concessió.  
b) Justificar, dins del termini i en la forma escaient, davant l'òrgan concedent el compliment dels requisits i condicions, i també l'efectiva aplicació dels fons a la finalitat per a la qual van ser aprovats.  
c) Sotmetre's a les actuacions de comprovació que efectue l'òrgan concedent, i també qualssevol altres de comprovació i control financer que puguen realitzar els òrgans de control competents, aportant-hi tota la informació que li siga requerida en l'exercici de les actuacions anteriors.  
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Conservar els documents justificatius de l'aplicació dels fons rebuts, inclosos els documents electrònics, durant un termini de tres anys.  
f) En qualsevol acció de promoció i divulgació relacionada amb l'objecte d'aquestes ajudes es farà constar expressament el cofinançament de la Generalitat.  
  
Quart. Despeses subvencionables  
1. Seran subvencionables:  
- Despeses per a la redacció d'informes i projectes de les actuacions objecte de subvenció.  
- Despeses d'execució dels projectes objecte de subvenció incloent-hi obres, adquisició i col·locació d'equipament, abalisament, senyalització, jardineria i tancament.  
- Despeses de publicitat i divulgació, incloent-hi materials gràfics tant en format físic com digital.  
A l'efecte d'aquesta convocatòria seran despeses elegibles les despeses reals abonades per l'entitat local subvencionada, realitzades per a l'execució del projecte d'inversió, efectivament pagades amb anterioritat a la finalització del període de justificació i conformes amb la normativa local, autonòmica, nacional i comunitària aplicables.  
2. No seran subvencionables:  
- Despeses de protecció, conservació, tala, trasplantament i poda de l'arbratge urbà ni despeses de neteja i reposició d'arbratge afectat per esdeveniments meteorològics.  
- Despeses de lloguer d'espais, costos i despeses corrents i del personal de l'entitat adjudicatària, les despeses financeres, els tributs, a excepció de l'impost sobre el valor afegit que no siga susceptible de recuperació o compensació, l'adquisició de béns o realització de despeses que no siguen estrictament necessaris per al desenvolupament del projecte subvencionat, i també aquelles que puguen ser afectades a un ús particular de l'entitat beneficiària diferent a fi de la subvenció.  
  
3. Els projectes objecte de finançament podran haver-se iniciat l'1 d'octubre de 2020 i el termini màxim de finalització serà el 30 de setembre de 2023.  
  
Cinqué. Finançament, import global màxim i quantia individual  
1. L'Import global màxim de la convocatòria serà d'1.860.000,00 euros i el nombre d'exercicis als quals s'aplicarà la despesa serà de dues anualitats amb la distribució següent:  
- 2022: 465.000,00 -  
- 2023: 1.395.000,00 -  
El finançament de l'anualitat 2023 queda condicionat a la disponibilitat pressupostària en aquesta anualitat.  
2. L'import global de la convocatòria es finançarà a càrrec del crèdit de la línia de subvenció «S1028000 Ajudes previstes en el Pla d'impuls al medi ambient canvi climàtic (PIMA-CC)», del capítol VII del programa pressupostari 442.60 «Canvi climàtic».  
  
3. La concessió de les ajudes estarà condicionada en tot cas, fins a esgotar-se el crèdit vinculat.  
4. L'import individual de cada subvenció podrà cobrir fins al 90 per cent de les despeses subvencionables assumides per l'entitat beneficiària, que, en tot cas, no podrà ser superior als 125.000,00 euros.  
  
Sisé. Presentació de sol·licituds  
1. Només es podrà realitzar una sol·licitud per convocatòria. En cas de presentar-ne més d'una, només es tindrà en compte la presentada en últim lloc.  
2. Les sol·licituds d'ajuda es presentaran en el termini de quinze dies, a comptar des de l'endemà de la publicació del extracte de la convocatòria en el DOGV i es dirigiran a la persona titular de la Direcció General del Canvi Climàtic. La sol·licitud, juntament amb la documentació exigida, es presentarà telemàticament, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques. Per a això, s'haurà d'utilitzar el procediment habilitat en la seu electrònica de la Generalitat des de l'URL següent: sede.gva.es/es/proc22004. Si alguna entitat presenta la seua sol·licitud presencialment, se li requerirà perquè l'esmene a través de la seua presentació electrònica en la seu electrònica de la Generalitat, en els termes previstos en l'article 68.4 de l'esmentada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica en la seu electrònica de la Generalitat.  
Les sol·licituds presentades han de signar-se amb el certificat digital de representant de l'entitat. Així mateix, els restants documents que s'adjunten, quan siga procedent, hauran d'anar signats electrònicament pels qui siguen competents per a això.  
Per a poder presentar la sol·licitud de manera telemàtica, l'entitat sol·licitant haurà de disposar de certificat qualificat de representant d'entitat, emés per l'Autoritat de Certificació de la Comunitat Valenciana (ACCV), podent utilitzar així mateix qualsevol altre sistema de signatura electrònica admés per la seu electrònica de la Generalitat, https://sede.gva.es/va/sede\_certificados. En cas que es vulga tramitar un procediment en representació d'una altra persona jurídica, es podrà atorgar aquesta representació a través del Registre de representants de la ACCV, https://www.accv.es/va/serveis/registre-de-representants/. L'accés aquest registre per part dels representats pot realitzar-se utilitzant un certificat qualificat de representant d'entitat.  
  
3. Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'hi adjunta són verídiques i que es troba en possessió de la documentació que així ho acredita, quedant a la disposició de la Generalitat per a la seua presentació, comprovació control i inspecció posterior que s'estimen oportuns.  
4. Els requeriments als interessats s'efectuaran també de manera telemàtica i les esmenes o les aportacions documentals posteriors a la presentació de la sol·licitud hauran de realitzar-se a través de la seu electrònica de la Generalitat des de l'URL següent:   
https://sede.gva.es/va/inicio/procedimientos'id\_proc=18222.  
  
Seté. Documentació  
1. A la sol·licitud s'annexaran els documents específics següents, mitjançant els formularis inclosos en el procediment que s'habilite a aquest efecte en la seu electrònica de la Generalitat:  
a) Acreditació de la identitat de la persona sol·licitant i, en el seu cas, del seu representant legal.  
b) Acreditació d'estar al corrent de les obligacions tributàries, estatals i autonòmiques, i amb la Seguretat Social.  
c) Certificat de la persona que ocupa la secretaria de l'entitat local sol·licitant acreditativa de:  
- Estar adherits al Pacte europeu de les alcaldies per al clima i l'energia.  
- La representació de l'entitat local.  
- De l'acord de l'òrgan de govern pel qual s'aprova la presentació de la sol·licitud de subvencions.  
- De consignació pressupostària del cost de la inversió.  
- Que l'entitat local no està sotmesa en cap de les circumstàncies recollides en l'article 13, punts 2 i 3, de la Llei general de subvencions.  
  
- De l'elaboració i aplicació del Pla d'igualtat de l'ajuntament, segons disposició addicional setena del TREBEP.  
d) Memòria tècnica del projecte signada per l'entitat sol·licitant que contindrà:  
- Una descripció estructurada de la inversió a executar i la seua finalitat.  
- Calendari previst de l'execució.  
- Pressupost d'execució de la inversió, indicant el cost total previst, amb desglossament per partides i conceptes de despesa.  
- Descripció gràfica de l'actuació (en el cas de projectes d'obra).  
  
- Formulari de valoració del projecte (a emplenar segons plantilla).  
2. El contingut de la memòria que es presente, al qual fa referència el punt anterior, no podrà ser objecte d'esmena.  
3. L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o recapte dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra Administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'agència tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions. La potestat de verificació implica l'accés a les dades següents: dades d'identitat de la persona sol·licitant o, en el seu cas, del seu representant legal, i dades que consten en la Base de Dades Nacional de Subvencions (consulta de subvencions i ajudes, consulta d'inhabilitacions i, en el seu cas, consulta de concessions i ajudes per regla de minimis).  
  
Huité. Instrucció  
1. L'òrgan instructor serà el Servei de Coordinació de Polítiques de Canvi Climàtic adscrit a la Subdirecció General del Canvi Climàtic. Aquest òrgan realitzarà d'ofici totes les actuacions que estime necessàries per a la determinació, coneixement i comprovació de les dades aportades per l'entitat sol·licitant, en la valoració del compliment dels requisits exigits en l'obtenció de la condició d'entitat beneficiària, en virtut de les quals ha de pronunciar-se la resolució i emetrà un informe sobre els projectes que elevarà a la comissió de valoració.  
  
2. Les sol·licituds seran objecte de valoració per una comissió de valoració, composta per la persona titular de la Subdirecció General del Canvi Climàtic, que ocuparà la presidència, i tres persones tècniques de la direcció general amb competències en canvi climàtic, de les quals una ocuparà la secretaria de la Comissió de Valoració.  
3. Les sol·licituds es puntuaran segons els criteris de valoració fins a un màxim de 100 punts. No es consideraran com a subvencionables sol·licituds que hagen obtingut menys de 40 punts.  
4. Els criteris de valoració seran ponderats de la forma següent:  
  
- Viabilitat tècnica del projecte i la seua adequació als fins de l'actuació subvencionable: 50 punts.  
- Caràcter innovador de l'actuació i la seua eficàcia en la lluita contra el canvi climàtic: 20 punts.  
- Adequació dels indicadors de seguiment i resultat: 5 punts.  
  
- Cofinançament del cost del projecte per damunt del mínim establit: 10 punts.  
- Solucions basades en la integració del projecte en altres plans o xarxes relacionats amb l'economia circular: 5 punts.  
- Augment dels repositoris de carboni: 10 punts.  
5. Conclòs el procés d'avaluació, la comissió emetrà una proposta de concessió en la qual es concrete el resultat de l'avaluació efectuada i, en cas que l'import global màxim establit en la convocatòria siga inferior al total de l'import de les ajudes resultants, es procedirà a prorratejar entre els beneficiaris l'import global proporcionalment a la puntuació obtinguda per cadascun d'ells. El prorrateig es realitzarà segons l'expressió següent, fins a esgotar el crèdit disponible:  
  
  
Ci = CMi · Pi  
 Pmàx  
  
  
Sent,  
Ci: Quantia individual corresponent al municipi «i»  
CMi: Quantia màxima corresponent al municipi «i»  
Pi: Puntuació obtinguda pel municipi «i»  
Pmàx: Màxima de les puntuacions obtingudes per totes les entitats beneficiàries  
  
Nové. Resolució  
1. L'òrgan instructor, a la vista de la proposta de la comissió de valoració, procedirà a elevar la proposta de resolució, que haurà d'expressar la relació de sol·licitants per als quals es proposa la concessió de la subvenció i la seua quantia, especificant la seua avaluació i els criteris de valoració seguits per a efectuar-la.  
2. La concessió de la subvenció s'efectuarà per resolució de la persona titular de la direcció general amb competències en matèria de canvi climàtic, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica. Aquesta resolució es notificarà mitjançant la seua publicació en el Diari Oficial de la Generalitat Valenciana.  
3. El termini màxim de resolució i notificació serà de sis mesos des de la publicació de la convocatòria, vençut el termini sense haver-se notificat resolució, el sol·licitant podrà entendre desestimada la sol·licitud. Totes les notificacions s'efectuaran per mitjans electrònics d'acord amb el que es preveu en l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
4. La resolució de concessió esgota la via administrativa i es podrà interposar recurs potestatiu de reposició, davant l'òrgan que va dictar la resolució, en el termini d'un mes a comptar des de l'endemà que tinga lloc la seua notificació, o bé directament recurs contenciós administratiu en el termini de dos mesos comptats des de l'endemà de la seua notificació.  
  
Deu. Justificació i pagament  
1. La justificació de l'ajuda es realitzarà en la forma prevista en la base catorze de les bases reguladores. A la vista de la documentació presentada en la sol·licitud de pagament final, l'òrgan instructor certificarà la part de l'actuació realment duta a terme, especificant l'import de la subvenció abonable d'acord amb el percentatge d'ajuda atorgat, podent donar lloc a minoració en funció de la part de l'actuació realment executada. La falta de justificació, o la insuficiència d'aquesta, donarà lloc a la pèrdua del dret al cobrament de la subvenció i al reintegrament de la bestreta percebuda.  
2. El primer pagament de les subvencions concedides es realitzarà per bestreta del 25 per cent de l'import subvencionat, una vegada resolta l'ajuda. No s'exigirà garantia prèvia. El pagament de la bestreta requerirà l'aportació de la documentació següent:  
a) Certificació per part de la persona funcionària de l'administració local amb habilitació de caràcter nacional, acreditativa que l'entitat es troba al corrent en el compliment de les obligacions per reintegrament de subvencions que, en el seu cas, se li hagueren exigit, de conformitat amb el que determina l'article 34.5 de la Llei 38/2003, de 17 de novembre, general de subvencions.  
b) Documentació acreditativa d'estar al corrent dels pagaments amb l'agència tributària, estatal i autonòmica, i de trobar-se al corrent de les obligacions enfront de la Tresoreria de la Seguretat Social, només en cas que no s'autoritze l'òrgan instructor per a la realització de les consultes corresponents.  
c) Acceptació de la subvenció.  
2. La sol·licitud del segon pagament de la subvenció, dirigida a la Direcció General de l Canvi Climàtic podrà realitzar-se una vegada l'actuació estiga executada. En tot cas, s'estableix com a data límit per a presentar la sol·licitud de pagament de la subvenció el 31 d'octubre de 2023.  
La sol·licitud de pagament haurà d'anar acompanyada de la documentació següent:  
a) El compte justificatiu, que haurà d'estar signat pel legal representant de l'entitat local, i contindrà:  
- Una memòria de la inversió executada, justificativa del compliment de les condicions imposades en la concessió de la subvenció, amb indicació de les activitats realitzades, resultats obtinguts i indicadors actualitzats.  
- Una memòria econòmica justificativa del cost del projecte executat, amb una relació de les factures i certificacions per concepte de despesa, amb identificació de la persona creditora, el document, el seu import, data d'emissió i data de pagament. Les despeses efectuades pels ajuntaments beneficiaris es justificaran mitjançant factures i documents de pagament, o documents de valor probatori equivalent, d'acord amb la normativa aplicable.  
b) Una certificació per part de la persona funcionària de l'administració local amb habilitació de caràcter nacional indicant que les despeses especificades en la memòria econòmica responen de manera indubtable a la naturalesa de l'activitat subvencionada, resulten estrictament necessàries i han sigut efectivament efectuades i pagades. En el seu cas, una certificació per part de persona funcionària de l'administració local amb habilitació de caràcter nacional indicant que s'ha complit la normativa de contractes del sector púbic en vigor.  
c) Certificació per part de persona funcionària de l'administració local amb habilitació de caràcter nacional indicant que la inversió no ha sigut finançada de manera irregular per fonts nacionals o comunitàries diferents.  
d) Compromís adoptat per l'òrgan competent de l'entitat local que durant els cinc anys següents a la data de pagament final es mantindrà l'adhesió al Pacte d'alcaldies pel clima i l'energia, i no es realitzarà cap modificació que afecte els resultats de les actuacions per a la reducció d'emissions, absorció o compensació de CO2 o la naturalesa o les condicions de les actuacions subvencionades llevat que la modificació comporte una millora en la mitigació d'emissions, absorció o compensació de CO2 o adaptació al canvi climàtic del municipi.  
  
e) Certificació per part de la persona funcionària de l'administració local amb habilitació de caràcter nacional, acreditativa que l'entitat es troba al corrent en el compliment de les obligacions per reintegrament de subvencions que, en el seu cas, se li hagueren exigit, de conformitat amb el que determina l'article 34.5 de la Llei 38/2003, de 17 de novembre, general de subvencions.  
f) En obres que exigisquen projecte tècnic, informe de l'oficina de supervisió de projectes o de tècnics competents de l'administració local, segons el que s'estableix en l'article 164, apartat h, de la Llei 1/2015, de 6 de febrer, d'hisenda pública, del sector públic instrumental i de subvencions. Quan es tracte de projectes tècnics inclosos en l'article 2 del Reial decret 1000/2010, de 5 d'agost, sobre visat col·legial obligatori, no caldrà l'informe de l'oficina de supervisió de projectes o de tècnics de l'Administració, si es presenta el visat col·legial del projecte.  
  
L'informe de supervisió serà exigible tant per a les inversions a executar com per a les iniciades des de l'1 d'octubre de 2020.  
Per a presentar la sol·licitud de pagament de la subvenció i la documentació corresponent s'haurà d'utilitzar el model i formularis adjunts habilitats en la seu electrònica de la Generalitat, a la qual pot accedir-se des de l'URL següent:   
https://sede.gva.es/va/inicio/procedimientos'id\_proc=18395.  
  
Dotze. Protecció de dades de caràcter personal i transparència  
  
1. La sol·licitud de les ajudes comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar el següent:  
a) Nom del tractament: Ajudes en matèria de qualitat ambiental.  
b) Identitat del responsable del tractament: persona titular de la sotssecretaria de la conselleria amb competències en matèria de medi ambient.  
c) Finalitat del tractament: tramitació d'ajudes en matèria de qualitat ambiental i canvi climàtic.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, i també sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'adreça d'internet següent: https://sede.gva.es/va/proc=19605>.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en l'adreça d'internet següent: https://sede.gva.es/va/proc=22885>, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/va/registre-de-tractaments.  
3. Quan la persona jurídica sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels extrems següents:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver recaptat aquesta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals  
 4. Sense perjudici de les obligacions de transparència que tenen com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
a) Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
b) Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment.  
c) La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant l'òrgan que va dictar la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que estime oportú.  
  
València, 6 de juny de 2022. La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà i Herrera.